Source: http://docplayer.hu/18524682-Penzugyminiszterium-tamogatasokat-vizsgalo-iroda-2005-junius.html
Timestamp: 2019-01-21 10:45:22+00:00

Document:
PÉNZÜGYMINISZTÉRIUM TÁMOGATÁSOKAT VIZSGÁLÓ IRODA június - PDF
PÉNZÜGYMINISZTÉRIUM TÁMOGATÁSOKAT VIZSGÁLÓ IRODA június
Download "PÉNZÜGYMINISZTÉRIUM TÁMOGATÁSOKAT VIZSGÁLÓ IRODA. 2005. június"
1 PÉNZÜGYMINISZTÉRIUM TÁMOGATÁSOKAT VIZSGÁLÓ IRODA június
2 Ezt a kiadványt a Pénzügyminisztérium szervezeti keretein belül működő Támogatásokat Vizsgáló Iroda készítette. A kiadvány egyéb, az állami támogatások témájában fontos információkkal együtt elérhető a Támogatásokat Vizsgáló Iroda magyar és angol nyelvű honlapján ( Szerkesztő: Hargita Eszter Lezárva: december HU ISSN (nyomtatott) HU ISSN (on-line) Kérjük az anyaggal kapcsolatban észrevételeit, kérdéseit jelezze a Támogatásokat Vizsgáló Irodának. A Támogatásokat Vizsgáló Iroda Vargha Ágnes Hargita Eszter Bodó Zajzon dr. Für István dr. Ivanics Gábor dr. Remetei Filep Zsuzsanna dr. Staviczky Péter Giba Gábor főcsoportfőnök főosztályvezető-helyettes Cím: 1054 Budapest, József nádor tér 2-4. T: , F: ,
3 Előszó 2000-ben indítottuk a TVI információs füzetek sorozatot, melynek célja az állami támogatásokra vonatkozó közösségi szabályok kivonatos ismertetése, a témához szorosan kapcsolódó egyéb dokumentumok közlése (éves jelentés, közösségi joganyag fordítások), az Európai Bizottság és az Európai Bíróságok egyes vonatkozó döntéseinek összefoglalása, ismertetése. A kiadvány évente min. 3-4 alkalommal jelent meg végén lezárt doktori értekezésem célja azt volt, hogy ráirányítsam a figyelmet az Unió egy olyan politikájára, amely szervesen összefügg az Unió szívét jelentő belső piaccal, fokozatosan fejlődött, alakult, összefüggésben az Unió tagállamainak fejlettségi szintjével, a tagállamok közötti fejlettségi különbségek alakulásával (pl. déli bővítés), és az Unió előtt álló egyéb kihívásokkal (pl. környezetvédelemi szempontok érvényesítése), fontos eszköz Magyarország számára a jelentős felzárkózási feladatok megvalósításához, országon belül és a többi tagállam viszonylatában, végezetül, azért is fontos e politika jelen eszközrendszere, mert egy folyamatosan fejlődő, az Unió előtt álló gazdaságpolitikai feladatokhoz igazodó politikáról van szó, és tudnunk kell, hogy a jövőbeni változások tekintetében érdekeink érvényesítése érdekében milyen stratégiai és taktikai álláspontot képviseljünk. A piacgazdaságokban a vállalatok működőképességét a piac szabályozza, állami beavatkozás nélkül. Bizonyos esetekben mégis szükség lehet állami beavatkozásra, támogatás nyújtására. Mik legyenek/lehetnek ennek feltételei, kritériumai, formái, hogy a kívánt gazdaságpolitikai cél és/vagy társadalmi hatás elérését elősegítsék, és eközben ne okozzanak zavart az adott ország, adott nemzetközi közösség működésében. Ennek kialakítása az állami támogatásokkal foglalkozó politika tárgya. Dolgozatom vizsgálatának középpontjában három fő kérdés állt: 1. A közösségi állami támogatási szabályozás fejlődése, különös tekintettel azon elemeire, amelyek Magyarország számára a csatlakozást követő időszakban kiemelkedő jelentőséggel bírnak, a versenyképesség fenntartása és növelése szempontjából. Kiemelten kezelve a regionális támogatásokat, mivel az elkövetkezendő években e jogcímnek továbbra is vezető szerepe lesz a vállalkozások támogatásában.
4 Előszó 2. Milyen módon kerültek/kerülnek figyelembevételre az állami támogatási versenyszabályok a magyar támogatási rendszerben? Milyen változásokat okozott a magyar támogatási rendszerben, hogy az állami támogatási versenyszabályok mellett a strukturális alapok fogadásának szempontjait is érvényesíteni kellett. 3. Mik azok a sarkalatos elemek, amelyek érvényesítésére a magyar félnek a közösségi állami támogatási politika 2006 utáni reformjában törekednie kell, abból a helyzetéből adódóan, hogy fejlettségi szintje jelentősen alatta van a jelenlegi tagállamok átlagos szintjének? Doktori értekezésem célja az volt, hogy egy eddig viszonylag ismeretlen területre irányítsa a figyelmet. Olyan területre, amely a csatlakozás utáni időszakban az ország előrehaladását, gazdasági felzárkózását meghatározó számos területen, köztük a strukturális alapokból nyerhető források megfelelő felhasználása szempontjából is, fontos tényező. Remélem, hogy a dolgozat a közösségi szabályozás alakulásának felvázolásával, a megoldandó feladatok áttekintésével, a gyakorlati tapasztalatok általánosításával, és jövő kihívásaira való kitekintéssel, hozzásegít e kulcsfontosságú területen a hazai érdekek sikeres érvényesítéséhez. Kérjük, amennyiben az állami támogatási témával, vagy az e számban megjelentekkel kapcsolatban kérdése vagy észrevétele van, keressen meg minket. Budapest, június Hargita Eszter
5 BUDAPESTI KÖZGAZDASÁGTUDOMÁNYI ÉS ÁLLAMIGAZGATÁSI EGYETEM NEMZETKÖZI KAPCSOLATOK PH.D. PROGRAM ÁLLAMI TÁMOGATÁSOK MAGYARORSZÁGON AZ UNIÓS VERSENYPOLITIKA TÜKRÉBEN PH.D. ÉRTEKEZÉS Hargita Eszter Budapest,
6 VILÁGGAZDASÁGTAN TANSZÉK TÉMAVEZETŐ: PALÁNKAI TIBOR, AKADÉMIKUS Hargita Eszter,
7 TARTALOMJEGYZÉK ÁBRÁK JEGYZÉKE... 6 TÁBLÁZATOK JEGYZÉKE... 7 BEVEZETÉS... 8 I. AZ ÁLLAMI TÁMOGATÁS FOGALMA AZ EURÓPAI UNIÓBAN MI TEKINTENDŐ ÁLLAMI TÁMOGATÁSNAK? MI NEM TEKINTHETŐ ÁLLAMI TÁMOGATÁSNAK? Általános intézkedés A piaci magánbefektető elve Szociális támogatás De minimis (csekély összegű) támogatás Közszolgáltatások II. AZ ÁLLAMI TÁMOGATÁSOK SZÜKSÉGESSÉGÉNEK ELMÉLETI HÁTTERE AZ ÁLLAMI BEAVATKOZÁS ALAKULÁSA A XVI. SZÁZADTÓL KEZDŐDŐEN AZ ÁLLAMI BEAVATKOZÁS INDOKAI Piaci kudarcok Az állami beavatkozás egyéb indokai Az állami támogatások negatív hatásai III. AZ IPARI ÉS SZOLGÁLTATÁSI SZEKTOROKBAN NYÚJTOTT ÁLLAMI TÁMOGATÁSOK SZABÁLYOZÁSA A KÉT- ÉS TÖBBOLDALÚ NEMZETKÖZI MEGÁLLAPODÁSOKBAN, SZERZŐDÉSEKBEN AZ ÖSSZEHASONLÍTÁS SZEMPONTJAI EGYES NEMZETKÖZI MEGÁLLAPODÁSOK ÁLLAMI TÁMOGATÁSI SZABÁLYAI Általános Vám- és Kereskedelmi Egyezmény (GATT) A Kereskedelmi Világszervezet (WTO) Európai Közösség, (EK) Európai Szabadkereskedelmi Társulás (EFTA) Európai Gazdasági Térség (EGT) Társulási megállapodások Közép-európai szabadkereskedelmi megállapodás (CEFTA) IV. AZ EURÓPAI UNIÓ ÁLLAMI TÁMOGATÁSOKRA VONATKOZÓ SZABÁLYAI A SZABÁLYOZÁS PILLÉREI AZ ÁLLAMI TÁMOGATÁS NYÚJTÁSÁNAK LEHETSÉGES ESETEI Automatikus mentesülési lehetőségek A közös piaccal összeegyeztethetőnek tekinthető támogatások A TÁMOGATÁS FORMÁJA ELJÁRÁSI SZABÁLYOK Csoportmentességi rendeletek AZ ÁLLAMI TÁMOGATÁSI KIADÁSOK KÖZÖSSÉGI SZINTŰ NYOMON KÖVETÉSE A Scoreboard A lisszaboni folyamat
8 V. AZ ÁLLAMI TÁMOGATÁSI ELLENŐRZÉSI POLITIKA ÉS A REGIONÁLIS TÁMOGATÁSOK A REGIONÁLIS TÁMOGATÁSOK SZABÁLYOZÁSA ÉS ELLENŐRZÉSE A HETVENES ÉS NYOLCVANAS ÉVEKBEN A szabályozás kialakulása A Bizottság ellenőrzési gyakorlata a hetvenes években A regionális támogatások ellenőrzése a nyolcvanas években Az általános beruházás ösztönzési célú támogatási programok a hetvenes és nyolcvanas években A közösségi regionális politikával való összefüggések AZ ÉVI BIZOTTSÁGI KÖZLEMÉNY A 87. cikk (3) a) bekezdése alá tartozó területek A 87. cikk (3) c) bekezdése alá tartozó területek A szabályozás változása 1988 után, az Unió bővítésének függvényében Az évi közlemény alkalmazásának tapasztalatai A strukturális alapok évi reformjával való összefüggések A strukturális alapok évi reformjával való összefüggések AZ ÉVI BIZOTTSÁGI KÖZLEMÉNY A 87. cikk (3) a) bekezdése alá tartozó területek A 87. cikk (3) c) bekezdése alá tartozó területek A maximális támogatási mértékek és egyéb részletszabályok strukturális alapokkal való összefüggések NAGYBERUHÁZÁSOK TÁMOGATÁSA VI. HORIZONTÁLIS ÉS ÁGAZATI TÁMOGATÁSOK HORIZONTÁLIS TÁMOGATÁSOK Foglalkoztatás és képzés Kis- és középvállalkozások Környezetvédelem Kutatás-fejlesztés Megmentés és szerkezetátalakítás ÁGAZATI TÁMOGATÁSOK Az acélipar támogatása EGYÉB TÁMOGATÁSI SZABÁLYOK VII. AZ ÁLLAMI TÁMOGATÁSOK VERSENYSZEMPONTÚ ELLENŐRZÉSÉNEK KIALAKÍTÁSA MAGYARORSZÁGON ÉS ANNAK HATÁSA A TÁMOGATÁSI RENDSZERRE AZ EURÓPAI MEGÁLLAPODÁS VONATKOZÓ RENDELKEZÉSEI AZ ELLENŐRZÉSI RENDSZER KIÉPÍTÉSE A TÁRSULT ORSZÁGOKBAN AZ ELLENŐRZÉSI RENDSZER KIÉPÜLÉSE MAGYARORSZÁGON ÉS ANNAK HATÁSAI A TÁMOGATÁSI RENDSZERRE A Támogatásokat Vizsgáló Iroda és elődje tevékenységének hatása a magyar támogatási rendszerre A magyar regionális támogatási térkép A CSATLAKOZÁSI TÁRGYALÁSOK A Verseny fejezet lezárása érdekében támasztott feltételek A csatlakozási tárgyalásokon felmerült vitás kérdések A LÉTEZŐ TÁMOGATÁSOK
9 7.6. A STRUKTURÁLIS ALAPOK FOGADÁSÁRA VALÓ FELKÉSZÜLÉSSEL VALÓ ÖSSZEFÜGGÉSEK Az uniós társfínaszírozású támogatások viszonya a jelenlegi és a nemzeti hatáskörben megvalósuló támogatásokhoz VIII. A JÖVŐBENI FELADATOK, KÜLÖNÖS TEKINTETTEL A MAGYARORSZÁGI TEENDŐKRE A LISSZABONI FOLYAMAT A 2006 UTÁNI REGIONÁLIS TÁMOGATÁSI SZABÁLYOK A CSATLAKOZÁS HATÁSA MAGYARORSZÁGRA AZ ÁLLAMI TÁMOGATÁSOK TERÉN. 123 IX. ÖSSZEGZÉS JOGFORRÁSOK ÉS IRODALOM A. JOGFORRÁSOK B. ALAPVETŐ IRODALOM SZ. MELLÉKLET SZ. MELLÉKLET SZ. MELLÉKLET SZ. MELLÉKLET
10 Ábrák jegyzéke 1. ábra: Növekvő mérethozadék esetén a termelés támogatása ábra: Növekvő mérethozadék esetén új vállalatok belépésének ösztönzése monopol piacra ábra: Növekvő mérethozadék esetén új termék vagy szolgáltatás bevezetésének támogatása ábra: Regionális támogatások ( ) ábra: Az adókedvezmény és a közvetlen támogatás megoszlása (a központi költségvetés támogatásai) ábra: Az Európai Bizottság és a TVI által véleményezett esetek száma ( )
11 Táblázatok jegyzéke 1. táblázat: Az Európai Unió és a WTO állami támogatási szabályainak összehasonlítása táblázat: A feldolgozóipari támogatások megoszlása a támogatás formája szerint (2001) táblázat: Visszafizettetés alatt lévő támogatások táblázat: Maximális támogatási intenzitás az évi alapelvek szerint táblázat: Maximális támogatási intenzitás az évi alapelvek szerint táblázat: A nemzeti és a közösségi regionális támogatási térképek közötti koherencia ( ) táblázat: Elmaradott térségek nagysága a os időszakban (%) táblázat: 87. cikk (3) a) kivétele alá tartozó területek (Írország felosztása előtt) táblázat: A támogatás mértéke regionális támogatás alá tartozó területekre táblázat: A strukturális alapok alapján jogosult területek, amelyek a nemzeti regionális politika alapján nem jogosultak táblázat: Nagyberuházások esetén megengedhető maximális támogatási intenzitás kiszámítása táblázat: A 163/2001. (IX. 14.) Korm. rendeletben meghatározott támogatási kategóriák táblázat: Magyarországon a feldolgozóipari vállalatoknak nyújtott támogatások megoszlása a támogatás formája szerint táblázat: A központi költségvetés feldolgozóiparnak nyújtott támogatásai táblázat: A 1997 és 2001 között nyújtott nemzeti támogatások összege táblázat: A feldolgozóiparban tevékenykedő vállalatoknak nyújtott támogatások megoszlása a támogatás célja szerint táblázat: A TVI-nek júniusa és decembere között bejelentett esetek táblázat: A TVI által júniusa és novembere között adott vélemények rendelkező része táblázat: Az egy főre jutó GDP vásárlóerő-paritáson, az EU (15) átlagának százalékában, régiók és megyék szerint ( ) táblázat: A január 1-től bevezetett regionális támogatási térkép táblázat: Támogatható területek arányában változása (becslés)
12 Bevezetés A torzításmentes nemzetközi kereskedelem és a versenyszabadság érvényesítésére irányuló törekvések azon az elméleti felismerésen alapulnak, hogy a liberális kereskedelmi rendszer kibontakozása potenciálisan a globális jólét növekedését eredményezi. Piacgazdaságban a vállalatok működőképességét a piac szabályozza. Ez azt jelenti, hogy a támogatásmentes működési modell az általános szabály. Mindazonáltal azokban az esetekben, amikor gazdasági és társadalmi feszültségek származnának az adott terület gazdasági és szociális elmaradásából, szükség lehet az állami beavatkozásra, támogatás nyújtására, azaz időlegesen, az általános működési szabálytól eltérő kormányzati magatartás alkalmazására. Mik legyenek/lehetnek ennek feltételei, kritériumai, formái, hogy a kívánt gazdaságpolitikai cél és/vagy társadalmi hatás elérését elősegítsék, ne okozzanak zavart az adott ország, adott nemzetközi közösség működésében. Ennek kialakítása az állami támogatásokkal foglalkozó politika, a versenypolitika viszonylag újkeletű alrendszerének tárgya, aminek több, fontos és Magyarországot rövid- és hosszabb távon érintő vonatkozásaival a jelen dolgozat kíván foglalkozni. Liberalizált kereskedelmi kapcsolatok esetén az egyik országban nyújtott, a többi rendjétől eltérő, túlzott állami támogatás káros kihatással lehet a többi ország jólétére, mert megzavarhatja a normál kereskedelmi viszonyokat, és az országok között támogatási verseny kialakulásához is vezethet. Ezért vált a piacok összenövésével szükségessé, hogy a nemzetközi gazdasági kapcsolatokat szabályozó két- és többoldalú megállapodásokban az állami támogatások feltételei, kezelése az egymás közötti kapcsolatokat érintő esetekben egyre pontosabban szabályozásra kerüljön. E megállapodásokban az állami támogatásokkal kapcsolatos szabályozás mélysége és terjedelme a szerződő felek céljaitól és fejlettségbeli különbségétől függően eltérhet. Az állami támogatások központosított, több országot átfogó egységes ellenőrzése terén az Európai Közösség jutott el a legmélyebb, legátfogóbb szabályozásig. A szabályozás alkalmazása többszintű. Belső magját, ahol a szabályok érvényesítése a legszigorúbb, az EGT-térség adja, amelynek, csakúgy mint az Uniónak május 1-jén a tagja leszünk. Következő kört a közép- és kelet-európai társult országok alkotják, ahol csak az anyagi szabályok betartása a kötelező, az eljárási szabályok nemzeti hatáskörben kerülnek kialakításra. Ezen túl bizonyos lazább támogatás-ellenőrzési rendszer követésére mindazok az országok kötelezettséget vállalnak, amelyek az EU-val társulási vagy szabadkereskedelmi megállapodást kötnek. Így a rendszer magában foglalja a mediterrán országokat, de bizonyos kölcsönös kötelezettségvállalás e területen az amerikai földrész nagy államaival is fennáll. Ezt szükséges figyelembe venni, amikor az EU-tagsággal járó körülményeinkről gondolkodunk. Egy ilyen rendkívül széleskörű rendszer belső magjához tartozunk majd az állami támogatások területén. E rendszer több pontján érintkezik a WTO rendszerével, de annál sokkalta részletezettebb, átfogóbb, mint erre majd későbbi fejezetekben kitérek. Az Európai Gazdasági Közösséget 1 létrehozó Római Szerződés 2 a versenypolitika területén már a kezdetektől fogva közösségi hatáskörként határozta meg a versenypolitikát, azon belül nemcsak a vállalati magatartások, hanem az állami támogatások szabályozását és november 1-től beszélhetünk Európai Unióról (EU), ekkor lépett életbe a Maastrichti Szerződés. Mindaddig Európai Gazdasági Közösségről (EGK) vagy Európai Közösségekről (EK) van szó. Ennek ellenére az Unió és a Közösség kifejezést a dolgozatban szinonimaként használom. 2 Az értekezésben végig a Római Szerződés hatályos számozását használom, tekintet nélkül arra, hogy az adott időpontban az Amszterdami Szerződés még nem volt hatályos. Erre az áttekinthetőség érdekében van szükség. 8
13 ellenőrzését. Az állami támogatások jelenlegi mélységű és kiterjedésű szabályozásának a kialakulása lépcsőzetesen valósult meg. Az Európai Közösség létrejöttét követő első évben az állami támogatások versenyszempontú ellenőrzése még csak igen részlegesen valósult meg. A nyolcvanas években az Unió egy-egy ágazati válsághelyzet (pl. textilipar, acélipar, hajógyártás, gépjárműgyártás) vagy kiemelt az Unión belül feszültséget okozó speciális probléma (pl. regionális különbségek) megoldására koncentrált. A torzításmentes egységes piac kialakítása érdekében, az idő múlásával és az esetek számának növekedésével az egyes területekre kialakított részszabályokból végül egy nagyjából koherens, transzparens és más fontos közösségi politikákba is beépülő állami támogatási politika alakult ki. Az egységes piac létrejötte és folyamatos továbbfejlődése egyre inkább ráirányította a figyelmet az állami támogatási politika többi közösségi politikával (pl. környezetvédelmi, kutatás-fejlesztési, regionális politika) való összefüggésére. Ez megteremtette az igényt arra, hogy a közösségi politikák szabályozása a versenypolitikával való összehangolás útján valósuljon meg. E folyamat eredményeképpen a regionális és kohéziós politika is a versenypolitika ernyője alá került: a kapcsolat egyik vonatkozását szemléletesen jelzi, hogy a közösségi regionális politika végrehajtása során alkalmazandó ún. regionális támogatási térkép fokozatosan összhangba került a nemzeti regionális támogatások esetében alkalmazott térkép -pel. A regionális támogatási térkép a közösségi támogatási politika fontos eszköze, amely a Bizottság jóváhagyásával kijelöli a tagállam és régióinak közösségi és nemzeti átlaghoz viszonyított fejlettségi szintje alapján azokat a területeket, amelyeken regionális támogatást lehet nyújtani. A térkép továbbá az adott régió gazdasági fejlettségi szintje függvényében szabályozza a beruházások ösztönzésére nyújtható állami támogatások szintjét/mértékét. Egyfelől tehát a regionális támogatások nyújtása során figyelembevételre kerülnek az adott régiót érintő felzárkóztatási feladatok, ezek nagyságrendje, másrészről pedig a Bizottság a regionális térkép eszközével őrködik a felett, hogy az állami támogatások nyújtása ne történjen versenyt torzító, zavaró, aránytalan mértékben. Magyarország szempontjából az állami támogatások szabályozása a kilencvenes évek eleje óta kiemelkedő jelentőségű azzal összefüggésben, hogy a rendszerváltás alapján a piacgazdaságra való áttérés szükségessé tette ennek a területnek is az átértékelését, és a szabályozásnak a piacgazdasági feltételekhez való igazítását. Ezt a folyamatot kifejezetten erősítette az Európai Megállapodásban vállalt kötelezettségeink teljesítése, majd az EUcsatlakozásra való felkészülés. A csatlakozási tárgyalások megindulásával napirendre került az EU-szabályokkal való teljes harmonizáció feladata, mivel Magyarországnak a csatlakozás napjától a teljes acquis-t alkalmaznia kell. Ez a társult tagságnál minőségileg szélesebb és mélyebb tartalmú feladatokat jelent. Az Európai Megállapodásban és még inkább a csatlakozási tárgyalásokon vállalt és azzal összefüggő kötelezettségek, beleértve a strukturális alapok fogadására való felkészülést is, rákényszerítették Magyarországot, hogy az állami támogatási rendszerét és az uniós szabályoknak nem megfelelő eszközeit az EU-szabályokhoz igazítsa. A feladat jelentős volt, hiszen a évi adatok szerint azok a támogatások, amelyek az állami támogatások terén az Európai Megállapodásban vállalt kötelezettségek hatálya alá tartoznak, a magyar GDP 1,4-1,5%-át teszik ki (ide nem értve a mezőgazdasági és halászati támogatásokat). Az állami támogatási politika hatóköre a május 1-jei csatlakozástól, a strukturális alapok igénybevételével, tovább bővül. Doktori értekezésemben, a munkahelyemen, a Pénzügyminisztériumban működő Támogatásokat Vizsgáló Irodán az állami támogatások versenyszempontú ellenőrzésével 9
14 kapcsolatos munkám során szerzett tapasztalatok figyelembe vételével, az Európai Unió állami támogatási politikájának fejlődését, illetve a jogharmonizációnak a magyar gazdaságra gyakorolt hatását kívánom vizsgálni, különös tekintettel a további teendőkre. Dolgozatom témaválasztását több szempont is indokolja. Az állami támogatások versenyszempontú szabályozása, a hozzá kapcsolódó intézményrendszer és eljárásmód Magyarországon az elmúlt évtizedben alakult ki, gyakorlatilag a leglényegibb lépések az elmúlt öt, de inkább három év során következtek be. Ezért tudományos feldolgozásukra még nem kerülhetett sor. Tanulmányaim és munkaköröm révén lehetőségem van a téma tudományos vetületeit az EU-szabályozással és az újkeletű magyar gyakorlat tapasztalataival egybevetni, és az uniós tagság küszöbén olyan következtetéseket levonni, amelyek jól hasznosíthatók a témával foglalkozó gyakorlati szakemberek számára is, valamint megkönnyíti azok tájékozódását, akik számára intézményük, régiójuk, vállalatuk működése szempontjából szükséges az uniós állami támogatási szabályozás ismerete. A gyors és minőségi alkalmazkodás előfeltétele a támogatási rendszer csatlakozás utáni hatékony működtetéséhez, és az uniós források igénybevételéhez. Kutatásom keretében tudatosan nem foglalkozom a mezőgazdasági ágazatban nyújtott támogatásokkal, tekintettel arra, hogy ezekre nem vonatkoznak teljes egészében az Unió általános állami támogatási szabályai, valamint a szállítási ágazattal, tekintettel annak közszolgáltató jellegére és ebből fakadóan arra, hogy az ágazat jelentős része szintén speciális szabályok hatálya alá tartozik. Foglalkozom tehát a valamennyi ágazatra és tevékenységre érvényes horizontális szabályokkal (foglalkoztatási, képzési, környezetvédelmi, kutatás-fejlesztési, megmentési- és szerkezetátalakítási támogatás, valamint a kis- és középvállalkozások támogatása), valamint az ágazati szabályokkal, és különös figyelmet fordítok a Magyarország számára még évekig legjelentősebb támogatási kategóriára, a regionális támogatásokra. Konkrétan és kiemelten az alábbiakat kívánom elemezni: a közösségi állami támogatási szabályozás azon elemei, amelyek Magyarország számára a csatlakozást követő időszakban kiemelkedő jelentőséggel bírnak, a versenyképesség fenntartása és növelése szempontjából. Kiemelt figyelmet fordítok a regionális támogatásokra, mivel valószínűsíthetően az elkövetkezendő években e támogatási jogcímnek lesz vezető szerepe a vállalkozások támogatásában; milyen módon kerültek/kerülnek figyelembevételre az állami támogatási versenyszabályok a strukturális alapok igénybevételét szolgáló programokban. Milyen változásokat okoz a magyar támogatási rendszerben, hogy az állami támogatási versenyszabályok mellett a strukturális alapok fogadásának szempontjait is érvényesíteni kell; mik azok a sarkalatos elemek, amelyek érvényesítésére a magyar félnek a közösségi állami támogatási politika 2006 utáni reformjában törekednie kell, abból a helyzetéből adódóan, hogy fejlettségi szintje jelentősen alatta van a jelenlegi tagállamok átlagos szintjének, hogy a piacgazdaság irányában történő rendszerváltásra a kilencvenes évek elején került sor, tehát egy sor területen feladatai eltérnek az EU tagállamok aktuális feladataitól (azok az ilyen típusú feladatokat több évtizeddel korábban kezdték megoldani és napjainkra lényegében vagy többségében meg is oldották). Hipotézisem szerint 1. Az Európai Bizottság úgy alakította a közösségi állami támogatási politikát, a támogatás-nyújtás keretfeltételeit, hogy figyelemmel volt, sőt szem előtt tartotta a Közösség előtt álló feladatokat és eközben törekedett a közösségi érdekekkel 10
15 ellentétes versenytorzítás minimalizálására. (Erre a jövőbeni politika formálása során, érdekeink érvényesítésére irányuló lépéseinkben hivatkozni lehet és kell.) 2. Önmagában az a tény, hogy a magyar támogatási rendszert az Európai Unió állami támogatási szabályaihoz kellett igazítani, nem okozott különösebb megrázkódtatást. Sikerült a legérzékenyebb kérdésben, a beruházási adókedvezmények területén is hosszas tárgyalások során a csatlakozási okmányban egy rugalmas átmenetet biztosító megoldást kialakítani. 3. Továbbra is megoldandó feladat a magyar támogatási rendszer átláthatóságának javítása. Ez fontos feltétel ahhoz, hogy a rendszer megfelelő hatékonysággal működjön, valamennyi lehetősége kihasználásra kerülhessen. Ehhez meg kell szüntetni a rendszerben jelenleg tapasztalható széttagoltságot és átfedéseket. Ez különösen fontos, ha arra gondolunk, hogy fokozatosan nő a beáramló strukturális alapokból származó források nagysága a csatlakozást követően és fejlődésünk szempontjából döntő kérdés, hogy ezek felhasználása hogyan történik. 4. A magyar fejlesztéspolitikának mind rövid, mind hosszú távon egységesen kell kezelnie minden szolgálatába állított eszközt, függetlenül attól, hogy annak forrását az Unió finanszírozza vagy sem. Természetesen az uniós forrásokból finanszírozható célokra, ezeket a forrásokat maximálisan ki kell használni, és ezzel párhuzamosan nemzeti forrást kell teremteni azokra a célokra, amelyek finanszírozása az uniós forrásokból nem engedélyezett, de a magyar fejlesztési politikával összhangban vannak. 5. A 2006 utáni kohéziós és állami támogatási politikával összefüggő reformok irányára és tartalmára Magyarországnak mielőbb egyértelműen meg kell határoznia prioritásait, megtalálni a potenciális szövetségeseket a csatlakozó országok és a jelenlegi tagállamok között annak érdekében, hogy a reformok a magyar érdekeket figyelembevevő módon valósuljanak meg. Ellenkező esetben, például ha jelentősen csökkennének a támogatási mértékek vagy a támogatható területek, fennáll a veszély, hogy a magyar tőkevonzási képesség csökken, nem megfelelően alakul a beruházási tevékenység és mind az ország egésze, mind régiói felzárkózási időtartama indokolatlanul és ésszerűtlenül megnövekszik. Ez nemcsak Magyarországnak és az itt élő lakosságnak okozna gondot, hanem visszafogná az egész Közösség növekedési kapacitásait. A probléma, különböző mértékekben, de majdnem minden csatlakozó országra érvényes. Ezt az EU támogatási reformja során el kell tudni ismertetnünk. Ehhez elemzés, álláspont és érvanyag szükséges. Doktori értekezésem első fejezete az állami támogatások fogalmának közösségi értelmezését mutatja be. A második fejezet témája az állami támogatások szükségességének elméleti háttere. A harmadik fejezet az állami támogatások nyújtására vonatkozó nemzetközi megállapodások típusait szemlélteti. Ismerteti a két- és többoldalú szerződések/megállapodások jellemzőit, a szabályozott területet, a kötelező erőt, a vállalások betartásának ellenőrzési rendszerét, valamint a kötelezettségek be nem tartásához kapcsolódó szankciókat. A negyedik, ötödik és hatodik fejezetek az Unió állami támogatásokra vonatkozó szabályainak kialakulását, változását vizsgálják, külön kitérve a regionális támogatásokra vonatkozó szabályokra, és a regionális politika és versenypolitika általános összefüggéseire. A hetedik fejezet a téma magyar vonatkozásait elemzi, bemutatva az Európai Megállapodásban vállalt kötelezettségeket, a csatlakozási tárgyalások eredményeit és a strukturális alapok fogadására való felkészülés állami támogatásokkal összefüggő teendőit. A nyolcadik fejezetben felvázolom az Unió előtt ezen 11
16 a területen álló kihívásokat, folyamatban lévő reformlépéseket, valamint részletezem, hogy Magyarországnak mik a kifejezett érdekei ezekben a folyamatokban. Jóllehet a téma jellegénél fogva jelentős jogi háttérrel rendelkezik, ezt csak annyiban használom, amennyiben az a téma bemutatásához mindenképpen szükséges. A dolgozatban használt fogalmakat, így az állami támogatás fogalmát az Európai Unió jogi gyakorlatában használt értelemben szerepeltetem. E fogalom eltér a hétköznapi magyar értelmezéstől. Egyrészt szűkebb, mert csak a vállalkozásoknak nyújtott támogatásokat foglalja magában, az egyének, önkormányzatok, non-profit szervezetek stb. megsegítését nem. Ugyanakkor a támogatás formája tekintetében tágabb, mivel a közvetlen támogatások mellett a közvetett támogatásokat (pl. adókedvezmények vagy egyéb formában jutatott előnyök) is tartalmazza. Összefoglalva, doktori értekezésem célja, hogy egy eddig viszonylag ismeretlen területre irányítsa a figyelmet. Olyan területre, amely a csatlakozás utáni időszakban az ország előrehaladását, gazdasági felzárkózását meghatározó számos területen, köztük a strukturális alapokból nyerhető források megfelelő felhasználása szempontjából is, fontos tényező lesz. Remélem, hogy a dolgozat a közösségi szabályozás alakulásának felvázolásával, a megoldandó feladatok áttekintésével, a gyakorlati tapasztalatok általánosításával, és a jövő kihívásaira való kitekintéssel, hozzásegít e kulcsfontosságú területen a hazai érdekek sikeres érvényesítéséhez. 12
17 I. Az állami támogatás fogalma az Európai Unióban 1.1. Mi tekintendő állami támogatásnak? Mint azt a bevezetésben is említettem, az állami támogatás fogalmát nem a megszokott hétköznapi magyar értelmezésben használom, hanem a Római Szerződés 87. cikk (1) bekezdésében meghatározott fogalom alá tartozó intézkedésekkel foglalkozom. Ez felel meg az uniós értelmezésnek, annak, amelyet a szakemberek körében közkinccsé kell tenni, amelyen az állami támogatások versenyszempontú ellenőrzésével foglalkozó hatályos magyar jogszabályok is alapulnak, azaz amelyet ma és a jövőben e területen használnunk kell. A Római Szerződés (a későbbiekben: Szerződés) 87. cikke 3 szerint összeegyeztethetetlenek a közös piaccal azok a bármilyen formájú állami vagy állami forrásból biztosított támogatások, amelyek meghatározott vállalatoknak vagy egyes meghatározott áruféleségek, szolgáltatások termeléséhez, nyújtásához biztosítanak kedvezményeket és ezáltal a versenyt torzítják vagy annak torzításával fenyegetnek, amennyiben a tagállamok közötti kereskedelmet befolyásolják. Az állami támogatás definíciója szempontjából a vállalat/vállalkozás fogalmába minden gazdasági szereplő beletartozik, függetlenül jogi státuszától vagy attól, hogy milyen módon kerül a tevékenység finanszírozásra. A vállalkozások közösségi értelemben azok a gazdasági szereplők, amelyek jelen vannak a piacon, és tevékenységük pénzügyileg beazonosítható, pénzügyi bevételekre tesznek szert és kiadásokat eszközölnek. A Közösség tág értelmezése szerint nemcsak a társasági jog szerinti gazdasági társaságokról van szó, hanem egyes esetekben ide tartozhatnak az alapítványok, egyetemek, kutatóintézetek stb. is. Egy támogatás akkor tartozik a Római Szerződés 87. cikke alá, ha az alábbi feltételek mindegyike 4 fennáll. A támogatás 1. állami forrásból származik: Az állam fogalom szélesen értelmezett, mivel nemcsak a központi kormányzathoz tartozó minisztériumok, intézmények, egyéb hatóságok által nyújtott támogatás, hanem az államháztartás bármilyen helyi szerve (vagyis önkormányzat, megye, önálló régió, vagy például a német jog által önállónak tekintett tartomány (Land) hatóságai) által nyújtott támogatás is állami támogatásnak minősül. A Római Szerződés állami támogatásokra vonatkozó rendelkezéseiből eredő valamennyi kötelezettség ezekre a decentralizált egységekre ugyanúgy érvényes, mint a központi hatóságokra. Ezen felül nemcsak az állam (állami szerv) által közvetlenül nyújtott támogatásokról van szó, hanem minden állami pénzeszközre visszavezethető, azzal szerves kapcsolatba hozható támogatás is ide tartozik. Így állami támogatásnak minősül az is, ha a támogatás nyújtásában az állam közvetítőként valamilyen területi szervezetet, illetve más állami szervet, állami vállalatot használt fel, és így közvetlenül nem vett részt a támogatás nyújtásában. Például, ha az állami tulajdonú bankok a piaci versenytársaknál kedvezőbb feltételek mellett nyújtanak egyes vállalkozásoknak szolgáltatásokat (pl. hitelezés vagy garanciavállalás), az felveti az 3 Régi számozás szerint 92. cikk 4 Ún. nulladik feltételt jelent a 87. cikk első bekezdésének az a része, amely azt mondja, hogy amennyiben a jelen Szerződés másként nem rendelkezik. Ez azt jelenti, hogy a 87. cikkben meghatározott általános szabály alól a Szerződés kivételeket állapít meg például a mezőgazdasági ágazatban vagy a szállítási ágazatban nyújtott bizonyos támogatásokra. 13
18 állami támogatás gyanúját. Szintén állami támogatás az állami bevételek elmaradása, például adókedvezmény igénybevétele révén. Az állam fogalmára vonatkozóan nincs közösségi definíció. A gyakorlat azt mutatja, hogy beletartozik mind az államháztartás, mind az államháztartás által részben finanszírozott, az általa vagy alrendszerei által létrehozott vagy irányított intézmény is. E szempont körültekintő vizsgálata a támogatások megítélésénél alapvető jelentőségű és elsődleges szempont. 2. előnyt jelent az érintett vállalkozás 5 részére: olyan előnyt, amelyet azonos finanszírozási viszonyok mellett a piacon egyébként nem érhetne el. 6 A 87. cikk értelmezése szerint a támogatás ingyenes és egyoldalú előnyhöz juttatja a vállalkozás(oka)t. Állami támogatásnak tekinthető az olyan intézkedés is, amelyért a támogatottnak cserébe valamit tennie kell. Például, ha egy vállalat azzal a feltétellel kap állami támogatást, hogy racionalizálja vagy csökkentse termelési kapacitását, illetve, hogy strukturális átalakítást hajtson végre a piachoz való alkalmazkodás érdekében. (Ennek egy klasszikus és Európa egészére kiható példája a nyugat-európai acélipar szerkezetátalakítása, csak az acélágazatra vonatkozó, de az Unió egész területére érvényes támogatási szabályrendszer alapján, amely keretében igen jelentős és szigorúan ellenőrzött termeléscsökkentésekre került sor (lásd VI. fejezet). Az Európai Megállapodás értelmében a magyar acélipar szerkezetátalakítása is e szabályrendszer betartásával, igen részletes és alaposan átvizsgált termelési-beruházási programok, valamint az Európai Bizottsággal folytatott hosszas egyeztetési folyamat alapján történt). 3. bizonyos vállalatot vagy ágazatot részesít csak előnyben: Ez a feltétel abban az esetben teljesül, ha nem valamilyen általános szabályról van szó, vagyis, ha az intézkedés a vállalkozások vagy termékek egy meghatározható körét helyezi kedvezményezett helyzetbe. A szakirodalom ezt a feltételt szelektivitási kritériumnak nevezi. Ennek alapján különíthető el az állami támogatás és az úgynevezett általános intézkedés. 7 (lásd pont) 4. versenytorzító hatású: A Bíróság joggyakorlata értelmében a verseny- és kereskedelemtorzítás veszélye általában fennáll, tehát azt nem szükséges a Bizottságnak számításokkal igazolnia. A Bíróság azt is kimondta, amennyiben 5 lásd később 6 Az állami beavatkozás által nyújtott előnyt a beavatkozás nélküli állapot alapján kell megítélni, nem relatív alapon (pl. más tagállamokban működő versenytársakhoz viszonyítva). A szelektív adócsökkentés támogatásnak minősül, attól függetlenül, hogy más tagállamban az általános adómérték alacsonyabb, mint a csökkentett mérték. 7 Az Európai Bizottság, majd az Európai Bíróság is állami támogatásnak minősített egy általános intézkedésnek tűnő rendelkezést, amikor is az olasz állam részlegesen és ideiglenesen három éves időszakra csökkentette a dolgozók társadalombiztosítási járulékát, családi kedvezmény címén. Ez a csökkentés a női munkavállalók esetében jelentősebb volt, mint a férfi munkavállalók esetében. Ez kifejezetten előnyös volt olyan iparágakra nézve, mint az olasz textilipar, amely sokkal több nőt foglalkoztatott, mint férfit. Az olasz állam az intézkedés megvédése céljából arra hivatkozott, hogy ez az intézkedés nem részesíti előnyben a textilipart, mert az intézkedés szociális jellegű és célja nem az olasz textilipar kedvezményes helyzetbe hozása. A Bíróság ítéletében megállapította, hogy az intézkedés igenis állami támogatásnak minősül a 87. cikk értelmében. Indoklásában többek között arra hivatkozott, hogy az intézkedés alkalmas arra, hogy bizonyos iparágakat előnyben részesítsen. (C-203/82, Commission v. Italy [1983] ECR 2525) 14
19 az állami támogatás egy vállalkozás pozícióját erősíti versenytársaival szemben, a versenytorzítás megvalósul. 8 Ez azt jelenti, hogy ha e pont alapján akar a támogatást nyújtó tagállam kibújni a közösségi állami támogatási fogalom alól, a bizonyítékot neki kell szolgáltatnia. Például bizonyíthatja, hogy a támogatás pusztán a piaci tökéletlenség kijavítását célozta. Az Európai Bizottság az utóbbi időben egyre inkább kezdi felismerni, hogy már a döntés-előkészítés folyamatában eljárási szempontból máshogy kell kezelni azokat az ügyeket, amelyeknek elhanyagolható mértékű a versenytorzító hatása, azoktól, amelyeknek jelentős. A Bizottság Verseny Főigazgatóságán ezért létrehozták a vezető közgazdász posztot, akinek az irányításával vizsgálják a gazdasági alapokon nyugvó ún. jelentős hatás teszt ( significant impact test ) bevezetésének lehetőségét. Ez lehetővé tenné, hogy azok a támogatások, amelyek a versenyre illetve a kereskedelemre (lásd alábbi pont) nem gyakorolnak lényeges hatást, a Római Szerződés rendelkezéseivel előzetesen összeegyeztethetőnek minősüljenek. Az ilyen támogatásokkal kapcsolatban a Bizottság engedélyezési mechanizmusa (lásd IV. fejezet) felgyorsulna, és a Bizottság döntései kiszámíthatóbbak lennének. 5. befolyásolja a tagállamok közötti kereskedelmet: Amennyiben a támogatás olyan termékeket kedvezményez, amelyek nincsenek versenynek kitéve, illetve amelyek az államok közötti kereskedelemben egyáltalán nem vesznek részt, nincs szó a Római Szerződés 87. cikkének hatálya alá tartozó állami támogatásról. Például a helyi közlekedést lebonyolító vállalkozás támogatása általában nem veti fel az állami támogatási szabályoknak való megfelelés kérdését. 9 Az Európai Bíróság az Unión belüli kereskedelemre gyakorolt torzító hatást a következőképpen határozta meg: Amennyiben egy tagállam támogatást nyújt egy vállalatnak, amely fenntartja, vagy növeli a hazai termelést, ennek az lesz az eredménye, hogy a más tagállamok vállalatai kevesebb eséllyel tudják exportálni termékeiket a piacra az érintett tagállamban 10. Azaz, abban az esetben is fennáll a torzítás, ha az adott vállalat nem exportál, csak saját piacán versenyez akárcsak potenciálisan is a többi tagállam termelőivel. A kereskedelemre gyakorolt hatás általában jelentősebb, ha általános kapacitásfelesleg van a piacon. Ilyen körülmények között bármely támogatás segíti a céget a piacon maradásban, csökkentve a versenytársak esélyeit exportjuk növelésére, és ezáltal fennmaradásukra. Ennek eredményeképpen a támogatott vállalat, illetve adott ország iparágának többletkapacitásaiból eredő problémái más tagállamokba transzferálódnak. A Bíróság állásfoglalása ennél is tovább megy, amikor kimondja, hogy adott esetben a fenti kritériumnak eleget tesz az olyan vállalatoknak nyújtott támogatás is, amelyeknek exportja teljes egészében EU-n kívüli országokba irányul, tekintettel arra, hogy a piacok kölcsönös összefüggése miatt ebben az esetben sem zárható ki a Közösségen belüli versenytorzítás lehetősége /79. számú, Philip Morris v Bizottság eset, [1980] ECR 2671, 11. bekezdés, valamint C-53/00. számú Ferring SA v ACOSS eset, [2001], ECR I-906, 21. bekezdés 9 Quigley-Collins [2003] 61. oldal /87. számú, Franciaország v Bizottság eset, [1988] ECR 4067, 19. bekezdés 11 C-142/87. számú, Belgium v Bizottság eset, [1990] ECR I-959, 38. bekezdés 15
20 1.2. Mi nem tekinthető állami támogatásnak? Vannak olyan intézkedések, amelyek a fent leírt feltételek némelyikének megfelelnek, ám nem mindegyiknek. Ezek nem minősülnek a versenyszempontú ellenőrzésre vonatkozó uniós és magyar értelmezés szerint állami támogatásnak. Az ilyen típusú esetek közé sorolhatjuk az általános intézkedéseket, a magánpiaci befektető elvének megfelelő intézkedéseket, a szociális támogatásokat és a csekély összegű, ún. de minimis támogatásokat és a közszolgáltatások állami finanszírozását Általános intézkedés A gazdaságpolitika olyan intézkedései, amelyek az ország egész területére vonatkoznak és mindazok a vállalkozások, amelyek az előírt feltételeknek eleget tesznek, automatikusan részesülnek vagy részesülhetnek az adott támogatásban, ún. általános intézkedésnek minősülnek. Ez az intézkedés nem tartalmazhat korlátozást a kedvezményezett vállalkozások méretére, a beruházás nagyságára, a megvalósítás helyére stb. Az általános intézkedés esetében a korábban említett öt feltétel közül a szelektivitás nem érvényesül. A társasági adó mértékében tapasztalható tagállami eltérések nem minősülnek állami támogatásnak, mivel e rendszerek tagállami szinten, általában minden vállalkozásra nézve egységes mértéket állapítanak meg. Ahol a regionális vagy helyi önkormányzatoknak saját területükön önálló adókivetési joga van, és amennyiben ezzel a joggal élnek és eltérés mutatkozik az egyes régiók között a kivetett adó mértékében, ez az eltérés szintén nem minősül állami támogatásnak. Ez utóbbi például Magyarország esetében is releváns, tekintettel arra, hogy a hazai helyi önkormányzatok önálló iparűzési adó-kivetési joggal rendelkeznek, sőt törvényileg meghatározott keretek között annak mértékéről is ők döntenek. A versenyt bizonyos mértékig természetesen torzítja, ha egy önkormányzat bevezeti a jelenleg maximálisan 2%-os iparűzési adót, míg a szomszédos település nem. A közösségi versenyszabályok az ilyen intézkedést, illetve ennek hiányát azonban nem minősítik állami támogatásnak. Az általános intézkedés esetében nem csak azt kell vizsgálni, hogy a szabályozás lehetővé teszi-e a kedvezmény igénybevételét minden vállalkozás számára, hanem azt is, hogy a látszólagos objektív feltételek ne csak néhány vállalkozást kedvezményezzenek. 12,13 Az infrastruktúra létrehozásának, fenntartásának támogatása szintén határterület az állami támogatás és az általános intézkedés között. Ha az állam vagy helyi szerve olyan infrastrukturális beruházást hajt végre, amely általában minden vállalkozásnak kedvező (pl. autópálya építés), az intézkedés általánosnak minősül. Szintén nem támogatás, ha az állam által megvalósított infrastrukturális fejlesztésért a vállalkozás fizet. Ugyanakkor, az az infrastrukturális beruházás, amely csak egy vagy csupán néhány vállalatot kedvezményez, és ezért a kedvezményezett vállalkozás(ok) nem fizet(nek), állami támogatásnak minősül. Ha például egy jelentős beruházás vonzása érdekében telekeladás előtt az állam közművesít, és az erre fordított kiadásaival nem növeli meg az eredeti telekárat, állami támogatást nyújt A piaci magánbefektető elve 14 A piaci magánbefektető elvének (Market Economy Investor Principle) segítségével eldönthető, hogy a közszféra résztvevőinek tevékenysége a Római Szerződés 87. cikk (1) bekezdése szerinti állami támogatásnak minősül-e. Az elv lényege, hogy egy állami szerv 12 Quigley-Collins [2003] 49. oldal 13 Lásd olasz-eset a 7. lábjegyzetben 14 Slocock, Ben [2002] 16
21 befektetése egy vállalkozásba nem minősül állami támogatásnak, amennyiben egy normál piaci körülmények között működő, rövid (maximum közép) távon csak a profit maximalizálás szempontjától vezérelt piaci befektető is megtette volna ezt a lépést. Az elv alkalmazásának azonban vannak gyakorlati problémái. Maximális bizonyosság akkor szerezhető a piaci magánbefektető elve teljesülésének bizonyításához, ha valóban van olyan magánbefektető, amelyik ugyanolyan feltételekkel fektet be, mint az állam, tehát az állam és a magánbefektető egyenlő feltételekkel vesznek részt az ügyletben. (Ha azonban ennek során például az állam lemond az őt megillető profit egészéről vagy egy részéről a magánbefektető javára, az már állami támogatás.) Annak meghatározása is problémát okozhat, hogy ki minősül piaci magánbefektetőnek. A legtöbb tagállam gazdasága a gazdasági szereplők széles skálájából áll: a tisztán magán és profitorientálttól az együttműködésen és kölcsönösségen alapuló egyesülés, valamint a nem kereskedelmi céltól vezérelt szereplőkön keresztül, az állami tulajdonban lévő, de profitorientált cégekig. Annak gyakorlati meghatározása, hogy mikor minősül egy vállalkozás tevékenysége piaci magánbefektetésnek, így nem mindig egyszerű. Különösen nehéz az eset elbírálása, amikor nehéz helyzetben lévő állami tulajdonú cég megmentésénél kell azt vizsgálni, hogy vajon egy magánbefektető hajlandó lett volna további forrásokat felszabadítani arra, hogy a tulajdonában lévő vállalkozást megmentse vagy olcsóbb, ha bezárja, felszámolja azt. Azt is megfigyelték, hogy a piaci magánbefektető könnyebben hoz áldozatot a már tulajdonában lévő vállalkozás javára, mint új befektetőként, azaz addig kívülállóként. Történnek kísérletek a piaci magánbefektető elvének kiterjesztésére is: A piaci magánkölcsönző elve: A tőkejuttatás kiterjesztése a kölcsönügyletekre. A kölcsön nem minősül állami támogatásnak, ha olyan feltételekkel nyújtják, amelyeket egy piaci alapon működő kölcsönnyújtó is elfogadna. A Bizottság referencia kamatlábakat állapított meg ennek ellenőrzésére. A piaci magánhitelező elve: Az Európai Bíróság egy évi döntésében 15 elismerte a piaci magánhitelező elvét. A Bíróság azt vizsgálta, hogy vajon egy piaci hitelező ugyanúgy elengedte volna vagy átütemezte volna a hiteleket, mint az állam. Az állami támogatás cáfolatának legfontosabb eleme ugyanis az lehet, ha a vállalkozás bizonyítani tudja, hogy máshol is talált volna finanszírozási lehetőséget. Ezen elv alkalmazása sem egyértelmű, mivel egy vállalkozás egy adott pillanatban nem választhatja meg hitelezőit, a hitelező illetve a hitelezők adottak. Nem mindig áll fenn az az eset, hogy a vállalkozásnak vannak más potenciális hitelezői is, akiknek a hitel visszafizetésének elengedése vagy átütemezése ugyanazt a likviditási segítséget nyújtaná. A piaci magánhitelező elvének alkalmazása még nem kidolgozott, vitathatatlanul ugyanazok a gondok merülnek fel, mint a piaci magánbefektető elvének alkalmazása esetében. Mi a teendő, ha egyetlen magánhitelező sem engedte volna ilyen mértékű adósság felhalmozódását, vagy az állam által adott hitelt más hitelezők követeléseinek alárendelte? Tubacex-eset: C-342/1996-os eset. ECR 1999, I o. 16 Számos jogrendszerben az állami követelések egyes formái elsőbbséget élveznek más hitelezők követeléseivel szemben. A Tubacex-eset azt sugallja, hogy ennek az elsőbbségnek a figyelmen kívül hagyása a hitelről való lemondás vagy annak átütemezése, amennyiben a hitelezők többsége is így cselekszik, nem minősül állami támogatásnak. 17
22 A piaci magángarantőr elve: A kezességvállalásokra vonatkozó közösségi szabály 17 szerint annak nyújtása nem minősül állami támogatásnak, ha a kezességvállalásért megfelelő díjat fizetnek. Megalapoz-e ez a szabály egy általános piaci magángarantőr elvet? Bizottsági szakértők szerint nem, legalábbis abban az értelemben nem, hogy az állami beavatkozás azért nem állami támogatás, mivel a kezességvállalás díj fizetése ellenében történik, így az állam piaci magánszereplőként jelenik meg, és a kedvezményezett nem részesül semmilyen előnyben. Jelentős, és számos esetben nem meghatározott összegek esetén az állami támogatás (kezességvállalás) többet ér, mint bárki másé. A piaci magánbefektetőre vonatkozó szabály alkalmazásával általában kimondható, hogy kölcsön, vagy további kezességvállalás nyújtása korábbi kezességvállalás érvényesítésének megakadályozása céljából és nyilvánvalóan az állami vagyon megőrzése céljából, ezáltal racionális gazdasági cselekvésként nem minősül állami támogatásnak, amennyiben a korábbi kezességvállalás sem volt az. Az előbbiekből látszik, hogy a Bizottság gyakorlata a piaci magánbefektető elvének alkalmazása során még nem teljesen egyértelmű. Alkalmazása során kiemelendő, hogy a vizsgált intézkedésnek az adott vállalkozásra gyakorolt hatása a mérvadó, nem az állami tevékenységet kell önmagában figyelni Szociális támogatás Nem állami támogatás a magánszemélyeknek vagy a fogyasztóknak nyújtott támogatás. Ez úgy is megvalósulhat, hogy az állam pénzügyi előnyben részesít vállalatokat annak érdekében, hogy azok szociális intézkedéseket tegyenek. Ilyen esetekben a támogatás tulajdonképpen a munkavállalókat kedvezményezi, és nem a vállalatokat. Az intézkedés nem járhat a vállalat szokásos költségeinek csökkentésével De minimis (csekély összegű) támogatás Minden tagállamban számos olyan csekély jelentőségű támogatás létezik, melyek még nemzeti szinten sem bírnak jelentős versenytorzító hatással. A gyakorlat azt mutatta, hogy a csekély jelentőségű támogatások nagy száma lehetetlenné teszi a Bizottság számára, hogy a versenytorzítás szempontjából fontosabb esetekre koncentráljon. A fent ismertetett állami támogatási fogalom értelmében a támogatásnak hátrányosan kell befolyásolnia a tagállamok közötti kereskedelmet, tehát tényleges befolyásolásnak kell történnie ahhoz, hogy az Római Szerződés vonatkozó rendelkezései alkalmazhatók legyenek. Ha a támogatás hatása tisztán elméleti, vagy a valóságban nem érzékelhető a piacon, illetve csakis helyi, nemzeti szinten jelenik meg, akkor ez nem ütközik az állami támogatásokra vonatkozó közösségi szabályokba. Ennek felel meg a de minimis elv, amely bevezetésével a Bizottság a gyakorlati élet kihívásaira válaszolt. A de minimis elv lényege, hogy a közösségi intézmények eltekintenek olyan ügyek érdemi elbírálásától, amelyek bizonyos vonatkozásban nem állnak ugyan összhangban a Római Szerződés rendelkezéseivel, de jellegüket, hatásukat és területi kiterjedésüket tekintve olyan csekély jelentőségűek, hogy a tagállamok közötti gazdasági kapcsolatokra semmilyen, illetve csak csekély hatással vannak. A Magefesa-esetben (C-480/96. számú, eset, ECR 2000, I o.), amikor a vállalat több éven keresztül nem fizetett adót és társadalombiztosítási járulékot, a Bíróság úgy találta, hogy a nem fizetés ténye jogellenes állami támogatást valósít meg, anélkül, hogy az állam a tartozást elengedte vagy átütemezte volna. 17 HL C 71,
23 2000-ben a Bizottság egy rendeletet 18 bocsátott ki, mely szerint de minimis (csekély összegű) támogatásnak minősülnek azok az ezen a jogcímen igénybe vett támogatások, melyek összege egy vállalkozás tekintetében nem haladja meg a 100 ezer eurót egy három éves időperiódusban. E támogatások a Bizottság előzetes engedélye és előzetes értesítése nélkül nyújthatók. A tagállamoknak azonban nyilván kell tartaniuk eltérően az előző három kategóriától az ilyen típusú támogatásokat. Fontos kivétel, hogy ezen a jogcímen nem részesülhetnek támogatásban a mezőgazdaságban, és a szállítási ágazatban működő vállalkozások, valamint az exporthoz közvetlenül kapcsolódó tevékenységek. Magyarország és a fejletlenebb országok tekintetében az ún. csekély összegű támogatás lehetséges maximális összege (25-26 millió forint 19 három év alatt), főleg a kis- és középvállalkozások számára nem elhanyagolható összeg. E támogatási kategória előnye, hogy a három éves maximális összeghatáron kívül a közösségi szabályok nem írnak elő egyéb korlátozást, feltételt és olyan tevékenységeket is lehet támogatni vele, amelyeket a közösségi szabályok általában nem engednek meg (pl. működési költségek). E felismerés vezetett ahhoz, hogy Magyarországon a de minimis támogatások egyre inkább terjednek (1998-ban 1,2 Mrd Ft, 2001-ben 19 Mrd Ft 20 ). A többi csatlakozó ország, illetve a tagállamok ilyen típusú támogatásairól nincs információm, tekintettel arra, hogy e támogatások esetében a tagállamoknak sincs rendszeres beszámolási kötelezettsége a Bizottság felé Közszolgáltatások Az Európai Unióban az általános gazdasági érdekű szolgáltatásra ( services of general interest ) vonatkozó szabályozás a tagállamok hatáskörébe utalja a fogalom meghatározását. Az általános gazdasági érdekű szolgáltatás nyújtatását a tagállamok saját hatáskörben szervezhetik meg, azt az állam maga is elláthatja, vagy mint az egyre gyakoribb harmadik személyt bízhat meg a feladattal. A megbízott lehet olyan profitorientált vagy non-profit vállalkozás, amely felett az állam meghatározó befolyást gyakorol, de az állam kizárólagos és különleges jogot is biztosíthat valamely magánvállalkozás számára, vagy speciális jogok hiányában, állami aktussal vagy szerződésben rendelkezhet a szolgáltatás nyújtásáról. A magánvállalkozás(ok) kiválasztása általában pályázaton történik. Ha az állam magánvállalkozást bíz meg e szolgáltatások nyújtásával, és ennek elvégzését díjazza, akkor az ügylet a Római Szerződés állami támogatásokat tiltó szabályainak hatálya alá tartozhat. 21 Az Európai Bíróság eddigi esetjoga alapján az általános gazdasági érdekű szolgáltatások kompenzálására adott állami források állami támogatási szempontból való megítélésében két iskola létezik. Az egyik az állami támogatási megközelítés, amely szerint a kifizetett kompenzáció állami támogatásnak minősül, de a Római Szerződés 86. cikkének (2) bekezdése alapján igazolni lehet. E bekezdés ugyanis kimondja, hogy az általános gazdasági érdeket ellátó vállalatok alá vannak vetve a versenyszabályoknak, így az állami támogatási szabályoknak is, azonban azzal a korlátozással, hogy ezeknek a szabályoknak az alkalmazása a rájuk ruházott feladatok teljesítését jogilag vagy ténylegesen nem 18 A Bizottság 69/2001. számú rendelete a Római Szerződés 87. és 88. cikkében foglalt állami támogatási szabályok alkalmazásáról a csekély összegű támogatások vonatkozásában (HL L sorozat 10. szám; ) 19 Forint-euró árfolyam függvényében 20 Forrás: Éves jelentés az időszakban Magyarországon nyújtott, az Európai Megállapodás 62. cikkének hatálya alá tartozó állami támogatásokról, Pénzügyminisztérium, november 21 dr. Papp [2003] 2-3. oldal 19

References: Bíróság 
 Bíróság 
 Bíróság 
 Bíróság 
 Bíróság 
 Bíróság 
 Bíróság 
 Bíróság 
 Bíróság 
 Bíróság